Ar Faoued
Evit ar gumun en Aodoù-an-Arvor, gwelet ar Faved.

Ar Faoued a zo ur gumun eus Breizh e Bro-Gernev, e kanton Gourin e departamant ar Mor-Bihan. Penn kanton e oa betek 2014.

Douaroniezh 

 Ar Stêr-Laeron hag an Ele a gember etre Lannejenn hag ar Faoued.

Anv

Ardamezioù

Istor

Dispac'h Gall 
 Melestradurezh: krouet e voe kumun ar Faoued e 1790. Gant al lezenn eus an 23 a viz Eost 1790 e voe lakaet ar Faoued da benn ur c'hanton, hini ar Faoued, ha da benn ur bann, Bann ar Faoued, seizh kanton ennañ: ar Faoued, Berne, Gourin, Langoned, Lannejenn, Prizieg ha Pleurdud. Gourin, sez ur senesaliezh, a glaskas mirout he sez roueel, met nac'het e voe gant ar Faoued; en aner c'hoazh e klaskas Gourin bout staget ouzh Karaez war tachenn ar justis. Gant Bonreizh Bloaz III (22 a viz Eost 1795) e voe lamet ar bannoù ha bodet e veze kuzulioù-kanton (ne chome tamm emrenerezh ebet gant kumunioù ar c'hanton). Brasaet e voe Kanton ar Faoued e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet en Arondisamant Pondi krouet e 1800.

26 - 27 a viz Eost 1918: distrujet e voe an iliz gant an tan.

Brezel-bed kentañ 
 119 gwaz hervez marilhoù ar gumun, 148 hervez monumant Santez-Anna-Wened, 165 hervez monumant ar re varv (d.le. 4,46 % ag ar boblañs hervez an niveradeg bet graet e 1911) eus ar gumun, a gollas o buhez abalamour d'ar brezel.

Eil Brezel-bed 

 Repuidi-brezel: d'an 10 viz Even 1940 e oa 868 repuad er Faoued; 67 anezhe n'oant ket distroet d'ar gêr c'hoazh d'ar 1añ a viz Gwenholon; daou diegezh yuzev a zeu eus rannvro Bariz da repuiñ er Faoued goude Skrapadeg ar Vélodrome d'Hiver e miz Gouere 1942. Dont a reont a-benn da chom hep bout serret ha gell a reont distreiñ da Bariz e dibenn ar bloaz 1944.
 D'an 19 a viz Even e tegouezh al lu alaman er Faoued.
 D'an 8 a viz Meurzh 1944 e voe lazhet al livour Arthur Midy, hag e wreg d'e heul, gant ar Rezistañs abalamour d'an darempredoù stank o deveze gant an Alamaned.
 D'ar 1añ a viz Mae 1944 e voe manifestet er vourc'h a-enep d'an nazied gant kantadoù a dud.

 7 a viz Mae 1944: ur rastelladeg a voe graet gant al lu alaman er vourc'h. 
 Tro 70 a dud ag ar Rezistañs a voe barnet d'ar marv gant lez-varn al Lu alaman er Faoued, bet krouet d'an 20 a viz Even 1944, a oa he sez er Skol (Skolaj bremañ) Santez-Barban.
 Ti-post: d'ar 28 a viz Ebrel e voe kemeret 26 000 Lur en ti-post gant tud ar Rezistañs, ha 352 195 Lur d'ar 17 a viz Mae.
 Dieubet e voe ar Faoued d'an 3 a viz Eost 1944: an Alamaned a dec'has war-zu an Oriant, un nebeud anezhe a zizertas; steudadoù alaman a dreuzas ar vourc'h en euriadoù goude, evit mont ivez d'an Oriant.
 Mervel a reas 38 den abalamour d'ar brezel, lod anezhe ne oant ket eus ar gumun.

Brezel Indez-Sina  
 C'hwec'h gwaz a varvas .

Lennegezh 
Er Faoued an hini eo e krog ar romant polis L'Île aux trente cercueils (Maurice Leblanc, Le Journal, 1919) pan arru Véronique d'Hergemont — penntudenn an oberenn — er gêriadenn, a-raok kenderc'hel gant he hent betek « Sarek », an enezenn faltaziek a-vaez da Fouenant.

Brezhoneg 
 Klasoù divyezhek a zo eno abaoe 1993. 
 E distro-skol 2017 e oa 22 skoliad enskrivet er c'hlasoù divyezhek (8,1 % eus skolidi ar gumun evit a sell ouzh ar c'hentañ derez).

Monumantoù ha traoù heverk

Skeudennoù eus Chapel santez Barban (XVvet kantved)

Skeudennoù eus Chapel Sant-Fieg,

Savadurioù all

Tud brudet 
 Erwan Evenou;
 Livourion: Charles Rivière, Alphonse Le Leuxhe, Germain David-Nillet, Arthur Midy, Guy Wilthew, Emile Compard, Oscar Chauvaux, Sydney Curnow Vosper.

Tud bet ganet eno 
 Alain le Maout, eskob Leon eus 1482 da 1484, hag eskob Kemper eus 1484 betek e varv e 1493. Kadoriad kentañ Kambr ar C'hontoù Breizh e oa bet eus 1486 da 1492.
 Mari-Louise Tromel, Marion ar Faoued he lesanv dezhi, 6 a viz Mae 1717.

Tud bet marvet eno 
 Arthur Midy, livour, lazhet gant ar Rezistañs d'an 8 a viz Meurzh 1944.

Emdroadur ar boblañs abaoe 1790

Melestradurezh

Gevelliñ 
Áth Cinn

Liammoù diavaez 

 ar Faoued war lec'hienn Geobreizh

Daveoù ha notennoù 

Faoued, ar
Kumunioù bet krouet er Mor-Bihan e 1790
Faoued, ar
Faoued, ar
Faoued, ar
Manifestadegoù d'ar 1añ a viz Mae 1944 e Breizh
Argant tapet e tiez-post ar Mor-Bihan gant tud eus ar Rezistañs e 1944